ดิฉันประจำเดือนมาล่าสุด 28 มิถุนายน มีเพศสัมพันธ์วันที่ 21-24 หลั่งนอกคะ ควรซื้อที่มาตรวจวันไหนดีคะ ดิฉันตรวจวันที่ 8 เเละ 13 สิงหาคม เเบบจุ่มขึ้นขีดเดียวทั้ง 2 ครั้งคะ ดิฉันเป็นคนประจำเดือนมาทุกๆ 28 วันเเต่ไม่เกิน 30 วันคะ จนตอนนี้ยังไม่มาคะ เเต่มีอาการปวดหลัง นอนเยอะ หายใจถี่ขึ้น จะท้องไหมกังวลมากคะ
สวัสดีค่ะ หากประจำเดือนล่าสุดมาวันที่ 28 มิ.ย. แล้วในตอนนี้ยังไม่มา และได้ตรวจหาการตั้งครรภ์ในวันที่ 8 และ 13 ส.ค. แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับอาการปวดหลัง นอนเยอะ หายใจถี่ อาจเป็นอาการก่อนการมีประจำเดือนมาก็ได้ หรือเกิดจากสาเหตุอื่นๆ เช่น ปวดหลังจากการทำงานมากไป หายใจถี่จากการมีความเครียด วิตกกังวล เป็นต้นแนะนำควรรอประจำเดือนไปอีกซักระยะก่อน หากประจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น